**Naziv projekta: Stay fit**

**Opis projekta**

Nišavski kej je oduvek bio središte okupljanja mladih.Ovo je odlično mesto za trčanje, šetnju, vožnju kajakom i druge rekreativne aktivnosti. Nažalost dobar deo mlade populacije u keju vidi samo mesto za ispijanje alkohola, pušenje cigareta. Našim projektom nastojimo da ih zainteresujemo za sport. Projekat se sastoji iz dva nezavisna dela:

1. **Izgradnje atletske staze pored reke Nišave:**

Izgradnja staze moguća je sa obe strane reke, tako da od odluke Direkcije za izgradnju zavisi gde ce nam to biti omogućeno. Planirana dužina staze iznosi 1000m, ali može da varira u zavisnosti od sakupljenog novca. U konsultaciji sa proizvođačem izabrali smo špric sistem staze (polytan ws), koji se odlično pokazao u Novom Sadu.



1. **Postavljanje sprava za vežbanje:**

Ovaj deo projekta može da prati prethodni ili da bude izveden samostalno, ukoliko se sredstva za izgradnju atletske staze ne bi mogla obezbediti.Njihov osnovni cilj je da omogući posetiocima da slobodno vreme provedu brinući se o svom zdravlju u krugu porodice i prijatelja, jer na ovim spravama mogu da vežbaju sve starosne grupe. Na spravama mogu da vežbaju i rekreativci i aktivni sportisti, a postoji mogućnost i organizovanja individualnih i grupnih treninga.



**Cilj projekta**

Savremeni način života je doprineo ustaljivanju loših navika ljudi i nemogućnosti da se posvete svom zdravlju. Osnovni cilj ovog projekta se odnosi, upravo na očuvanje i poboljšanje zdravlja, pre svega mladih, ali i svih ostalih, koji su voljni da deo svog vremena posvete vežbanju. Ova akcija će omogućiti mladima da vežbaju na otvorenom, čime promovišemo zdrav stil života.

**Ostvarivost projekta**

Pre pocetka realizacije projekta neophodno je dobiti dozvolu Direkcije za izgradnju grada Niša. Za ovaj projekat su potrebna velika finansijska sredstva koja ne posedujemo. Promotivne aktivnosti su sve što je u našoj moći. Nastojaćemo da ovaj projekat promovišemo u što većoj meri kako bi privukli potencijalne investitore.